Lolland-Falsters Stifts-Tidende, 1844-01-06
Udenlandske Efterretninger. Frankrig. Den 27de December fandt Kamrenes høitidelige Aabning Sted i Overværelse af Kongen, Dronningen, Prindserne og Prindsesserne. Trontalen, med hvilken Kongen aabnede Forlamlingen, lød saaledes: "Mine Herrer Pairer og Deputerede. Den lykkelige Overeensstemmelse mellem Statsmagterne og den velsindede Understøttelse, som de have tilbudt min Regjering, have baaret deres Frugter. J Skjødet af den, uden al Kraftanstrengelse og blot ved Lovenes Magt, tilveiebragte Orden, udvikler Frankrig med Tillid sin frugtbringende Virksomhed. Den Tilstand, hvori alle Clas ler af Befolkningen befinder sig, hæver og forbedrer sig. Virkningen af denne Velstand tillade os i de Finantslove, som nu ville blive Dem forelagte, at tilveiebringe den med Rette ønskede Ligevægt imellem Statens Jndtægter og Udgivter. Vi kunne med Rolighed glæde os over Fredens Velgierninger, som aldrig vare meere sikkrede. Vore Forhold til alle Magter ere fredelige og venskabelige. Vigtige Begivenheder have fundet Sted i Spanien og Grækenland. Dronning Jsabella, der i saa ung en Alder tynges af Scepterets Byrde, er Gjenstanden for min Omsorg og inderlige Deeltagelse. Jeg haaber at Udfaldet af disse Begivenheder vil blive gunstigt for begge disse mod Frankrig venskabelig sindede Nationer, og at i Spanien som i Grækenland Monarchiet vil vinde i Kraft ved den gjensidige Agtelse for Thronens Rettigheder og den offentlige Frihed. Det oprigtige Venskab, som knytter mig til Storbritanniens Dronning og den hjertelige Forstaaelse, der finder Sted imellem hendes og min Regjering, bestyrker min allerede yttrede Tillid. Med Kongen af Sardinien og Republikkerne Venezuela og Equador har jeg afsluttet Handelstractater og fortsætter i forskjellige Verdensdele Afslutningen af andre Underhandlinger, hvilke, idet de tilbyde Nationalarbeidet den fornødne Sikkerhed, tillige aabne nye Løbebaner for dets kloge Driftighed. - Jeg har den Glæde at see min Familiekreds forstørret ved min Søn Prindsen af Jonvilles Giftermaal med Prindsesse Franzisca af Brasilien. Denne Forbindelse, der begrunder min Søns Lykke, forøger tillige paany den Trøst, som Gud har forbeholdt mig. - Vort Herredømme i Algier vil snart være almindeligt og roligt. Under prøvede Anføreres Ledelse, blandt hvilke jeg med Stolthed nævner min Søn, forene vore tappre Soldater med beundringsværdig Udholdenhed Krigens Strabadser med Fredens Arbeider. - De nødvendige Forholdsregler til Udførelsen af det almindelige Jernbane system og forskjellige andre Foretagender af offentlig Nytte ville blive Dem forelagte til Overveielse. Et Lovforslag angaaende Secundair-Underviisningen vil tilfredsstille Chartets Ønske for Underviisningen og tillige opretholde Statens Autoritet og Jndflydelse paa den offentlige Opdragelse. Jeg betragter, mine Herrer, med inderlig Taknemmelighed mod Forsynet den Tilstand, som en ærefuld Fred og en daglig stigende Velstand skienker, og hvorover vort Fædreland glæder sig. Ledet af vor Troskab og Hengivenhed for Frankrig have vi, Jeg og Mine, aldrig næret nogen anden Ærgierrighed end den at tjene Fædrelandet godt. Det er Bevidstheden om at have opfyldt denne Pligt, der gav mig Styrke i mit Livs Prøvelser og som indtil mit sidste Øieblik vil være min Trøst og min fasteste Støtte. Angaaende den Dom, som Journalerne fælde om Trontalen, da finde de ministerielle Blade den, som sædvanlig, fortræffelig, Oppositions-Journalerne, som sædvanlig, slet, og de legitimistiske Journaler sukke over de forsvundne gamle Tider og mene, at Henrik V. har i Belgrave=Square holdt en meget bedre Tale.